burgasdotpro/wikipedia huggingface dataset:
Dommedagsnatt

Dommedagsnatt je prvý a jediný album (respektíve EP) vydané death/doom metalovou skupinou Thorr’s Hammer. Bol nahratý za dva večery v júni 1995. Pôvodne bol vydaný v roku 1996 vydavateľstvom Moribund Records na kazete.
Charakteristika.
Southern Lord Records píše: „Thorr’s Hammer je surový nihilistický doom metal ktorého výraznou súčasťou je neuveriteľný vokál nórskej bohyne Ozmy. Prezentujúc sa v jej rodnom jazyku (nórčine), Ozmin hrdelný ponurný vokál v kontraste s jej prekrásnym spevom tvorí sužujúcu atmosféru.“ V prvej skladbe sa strieba čistý vokál a drvivý growling, v ostatných už len growling. Allmusic píše: „...stojac niekde medzi kuriozitou a zvrhlou genialitou, Dommedagsnatt je, pokiaľ nič iné, kompletné zhrnutie tohto unikátneho projektu...“ Názvy skladieb v preklade znamenajú „Norge“ - Nórsko, „Troll“ - trol, „Dommedagsnatt“ - noc súdneho dňa. Autorkou fotografií použitých na obaloch MC aj CD je Diona Mavis.
Reedície.
Prvá CD reedícia pochádza z roku 1998 od vydavateľstva Southern Lord Records ako jeho vôbec prvý album. CD vydanie zahŕňa skladbu, ktorá sa nenachádzala na originálnom kazetovom vydaní - „Mellom Galgene“. Existuje ešte jedna CD reedícia z roku 2004, obsahuje tie isté skladby ako vydanie z roku 1998 a ako bonus ponúka amatérsky videozáznam (vo formáte .mov, s dĺžkou 34:29) prvého z dvoch koncertov, ktorý bol odohraný 24. júna 1995 v klube New World v Seattle. CD edície majú rozdielny obal, prvá má zhodný obal s pôvodnou kazetou. Obe CD edície sú remastrované Countom Schneebergerom, uvádzaným aj pod menom Mathias Schneeberger. &lt;br&gt;
Existujú informácie o limitovanej LP edícií - 12" picture vinyl, v limitovanej edícií 1000 kusov, so skladbami ako CD reedície. V roku 2009 pri príležitosti 2 koncertov Thorr’s Hammer vyšla limitová LP edícia 180 g clear vinylu v počte 450 kusov.
Haruna (sopka)

Haruna je názov v súčasnosti neaktívneho stratovulkánu, nachádzajúceho sa na najväčšom japonskom ostrove Honšú. Vrchol sopky je ukončený kalderou, jej západná strana je zaliata vodou a známa ako jazero Haruna. Vznik kaldery sa datuje na 200 000 až 40 000 rokov a v jej centrálnej časti sa nachádza postkalderový troskový kužeľ "Haruna-Fudži". Posledné erupcie sa odohrali v 6. storočí a ich pôvodcom je lávový dóm "Futacu-dake", nachádzajúci sa východne od kaldery.
Bella Vista (department)

Department Bella Vista leží na západe provincie Corrientes na severovýchode Argentíny a je jedným z 25 departmentov provincie.
Na severe hraničí s departmentom Saladas, na východe s departmentom San Roque, na juhu s departmentom Lavalle a na západe s provinciou Santa Fe, kde hranicu tvorí rieka Paraná.
Hlavné mesto departmentu má rovnaký názov Bella Vista.
Saladas (department)

Department Saladas leží na západe provincie Corrientes na severovýchode Argentíny a je jeden z 25 departmentov provincie.
Na severe hraničí s departmentom Empedrado, na severovýchode s departmentom Mburucuyá, na juhovýchode s departmentmi San Roque a Concepción, a na juhu a juhozápade s departmentom Bella Vista.
Hlavné mesto departmentu má rovnaký názov Saladas.
San Roque (department)

Department San Roque leží západne od centra provincie Corrientes na severovýchode Argentíny a je jeden z 25 departmentov provincie.
Na severe hraničí s departmentom Saladas, na východe s departmentom Concepción, na juhovýchode s departmentom Mercedes, na juhozápade s departmentom Lavalle a na západe s departmentom Bella Vista.
Hlavné mesto departmentu má rovnaký názov - San Roque.
Lavalle (department, Corrientes)

Department Lavalle leží na západe provincie Corrientes na severovýchode Argentíny a je jeden z 25 departmentov provincie.
Na severe hraničí s departmentmi Bella Vista a San Roque, na východe s departmentom Mercedes, na juhu s departmentmi Curuzú Cuatiá a Goya a na západe, kde hranicu tvorí rieka Paraná, s provinciou Santa Fe.
Hlavné mesto departmentu Lavalle je Santa Lucía.
Concepción (department, Corrientes)

Department Concepción leží v centre provincie Corrientes na severovýchode Argentíny a je jedným z 25 departmentov provincie.
Na severe hraničí s departmentmi Saladas, Mburucuyá a General Paz, na východe s departmentmi San Miguel a Ituzaingó, na juhu s departmentom Mercedes a na západe s departmentom San Roque.
Hlavné mesto departmentu má rovnaký názov Concepción.
Akagi (sopka)

Akagi je názov neaktívneho stratovulkánu, nachádzajúceho sa na japonskom ostrove Honšú, asi 30 km východne od vulkánu Haruna. Vrchol sopky je ukončený kalderou s rozmermi 3 × 4 km, jej severovýchodná časť je zaliata vodou a známa ako jazero Ono.
Sopka leží na staršom, prakticky úplne deštruovanom vulkáne. Následná séria plínijských erupcií, prevažne andezitových láv a pyroklastík v pleistocéne, dala za vznik súčasnej podobe sopky. Kaldera sa vyformovala pri poslednej erupcii, približne pred 31 000 rokmi. Postkalderové štádium Sopečná činnosť prinieslo vyformovanie sa lávových dómov, zoradených v severozápadno-juhovýchodnej línii v kaldere.
Hiuči (sopka)

Hiuči je názov v súčasnosti neaktívneho stratovulkánu, nachádzajúceho sa na japonskom ostrove Honšú, na brehu jazera Ozenuma. Sopka má dve centrá aktívne v nedávnej minulosti. Južné cetrum "Akanagure" je pôvodcom viskóznych lávových prúdov na južných a západných svahoch s vekom približne 3 500 rokov. Severné centrum "Mi-ike" bolo aktívne naposledy v roku 1544 (podľa dobových záznamov), čo korešponduje s vekom uložených tefrových vrstiev.
Nikkó-Širane

Nikkó-Širane je štítový vulkán, nachádzajúci sa na japonskom ostrove Honšú, severozápadne od jazera Čuzenji v národnom parku Nikkó. Sopka je tvorená prevažne andezitmi, jej vrchol je pokrytý viacerými lávovými dómami. Pôvodcom všetkých historických erupcií je najmladší dóm "Širanesan".
Potápač

Potápač môže byť:
Mercedes (department)

Mercedes je department v centre provincie Corrientes na severovýchode Argentíny a jeden z 25 departmentov provincie. 
Department Mercedes hraničí na severe s departmentmi San Roque, Concepción a Ituzaingó, na západe s departmentmi San Martín a Paso de los Libres, na juhu s departmentom Curuzú Cuatiá a na východe s departmentom Lavalle.
Hlavné mesto departmentu má rovnaký názov - Mercedes.
Dekompresné ochorenie

Dekompresné ochorenie (angl. "decompression sickness", DCS) je typ dekompresnej choroby, ktorá vzniká následkom poklesu okolitého tlaku a prejavuje sa rôznymi symptómami.
Hlavnou bezprostrednou patogenetickou príčinou dekompresného ochorenia je vznik bublín plynu vo vnútri telových tkanív. V závislosti od lokalizácie bublín môžu byť symptómy neurologické (nervová sústava) alebo neurodermatologické (pokožka) , ortopedické (pohybový aparát) alebo pneumologické (pľúca). Následky môžu siahať od veľmi miernych a prechodných, až po mimoriadne závažné trvalé následky alebo smrť.
Na liečbu dekompresného ochorenia sa používa hyperbarická kyslíková terapia.
Lavalle

Lavalle môže byť
Medzinárodná telekomunikačná únia

Medzinárodná telekomunikačná únia ("International Telecommunication Union", ITU) so sídlom v Ženeve je najstaršia odborná organizácia pridružená k OSN.
Význam ITU postupne rástol s rozširujúcim sa sortimentom telekomunikačných služieb a sietí. V roku 1947 sa ITU po vzniku OSN stala jednou z jej špecializovaných agentúr. Formálne je ITU medzivládnou organizáciou. Každý suverénny štát, ktorý je členom OSN, môže byť i členom ITU. ITU má dnes unikátnu organizačnú štruktúru: generálny sekretár ITU je iba legislatívnym zástupcom organizácie, výkonnú moc majú riaditelia troch sektorov – rádiokomunikácií, telekomunikácií a rozvoja.
Sídlo únie je od roku 1948 v Ženeve, kam sa presťahovalo z Bernu.
História.
Vznikla v r. 1932 zlúčením Medzinárodnej telegrafnej únie (založenej v r. 1865) a Medzinárodnej rádiotelegrafnej únie (založenej v r. 1906) a datuje sa od vzniku staršej z pôvodných organizácií. ITU je celosvetovou medzivládnou organizáciou s takmer univerzálnou účasťou - v súčasnosti reprezentuje 193 členských štátov a vyše 700 členov sektorov z radov organizácií súkromného sektora a akademických inštitúcií.
Česko-Slovensko bolo členom ITU od r. 1929. SR sa stala členom ITU dňa 23. februára 1993. Odborným gestorom členstva SR v ITU a koordinátorom spolupráce telekomunikačného sektora SR s touto najvýznamnejšou celosvetovou telekomunikačnou organizáciou je MDV SR.
Činnosť.
Poslaním ITU je udržiavať a prehlbovať medzinárodnú spoluprácu vo všetkých oblastiach telekomunikácií a rádiokomunikácií, podporovať rozvoj zodpovedajúcich technických prostriedkov, dbať o účelné rozdeľovanie frekvenčného spektra a koordináciu jeho využívania a poskytovať technickú pomoc v oblasti telekomunikácií a rádiokomunikácií.
Základné úlohy ITU dnes.
Pre dosiahnutie týchto cieľov sa ITU angažuje v troch hlavných činnostiach:
Členenie.
ITU sa organizačne člení na tri sektory:
Prácu sektorov riadia úrady na čele s riaditeľmi
Verejná listina

Verejná listina je písomný dokument, na ktorom je odtlačok pečiatky slovenského orgánu/úradu alebo úradnej osoby a podpis úradnej osoby. Verejnou listinou je nielen listina, ktorú vyhotovil slovenský orgán, ale aj listina, ktorú takýto orgán iba potvrdil, napr. splnomocnenie, na ktorom notár osvedčil správnosť podpisu osoby. Rozhodujúce je, či na písomnosti je odtlačok úradnej pečiatky alebo podpis úradnej osoby.
Trestné právo.
Verejná listina podľa definície uvedenej v Trestnom zákone (zák. č. 300/2005) je: "„písomnosť vydaná na základe zákona štátnym orgánom alebo iným orgánom verejnej moci v rámci jeho pôsobnosti, ktorá zakladá, mení alebo ruší práva alebo povinnosti alebo osvedčuje ich vznik, zmenu alebo zánik, alebo osvedčuje totožnosť osoby alebo veci, ich stav, vlastnosti alebo spôsobilosť alebo právom chránené záujmy“."
Platnosť verejnej listiny.
Dôkazná sila verejnej listiny je vyššia než listiny súkromnej. Ak sa nedokáže opak, považujú sa skutočnosti uvedené vo verejnej listine za pravdivé bez ďalšieho zisťovania. Na rozdiel od toho obsah listiny súkromnej treba aj dokázať. Na použitie v cudzine podliehajú slovenské verejné listiny vyššiemu overeniu (superlegalizácia).
Autorské právo.
Obsah verejných listín nie je podľa slovenského autorského zákona chránený autorským právom.
Vyššie overenie

Vyššie overenie alebo superlegalizácia je úradné overenie slovenskej verejnej listiny, ktorá sa má použiť pred orgánom cudzieho štátu alebo orgánom v štátu v cudzine.
Who’s Next

Who's Next je album britskej skupiny The Who. Bol vydaný v roku 1971, deluxe edícia vyšla v roku 2003.
Album vyšiel ako piaty štúdiový album v poradí, obshoval dva single: „Behind Blue Eyes“ a „Won't Get Fooled Again“. Piesne boli sprvu plánované pre rockovú operu, projekt zvaný Lifehouse. Ten sa však nepodarilo dokončiť a tak sa piesne (väčšinou bez prepojenia tém) upravili pre vydanie na Who's Next.
Zoznam skladieb (originálna verzia).
Všetky skladby napísal Pete Townshend okrem uvedených výnimiek.
Saules akmens

Saules akmens (, slov. voľný preklad „"Slnečný kameň"“) je najvyššia výšková budova v lotyšskom hlavnom meste Riga, sídlo pobočky lotyšskej centrály švédskej banky "Swedbank". Má výšku 121 metrov, 28 poschodí, z čoho 26 je obývateľných.
Bola dokončená v roku 2004, nachádza sa v blízkosti hlavného pylónu nového mosta Vanšu tilts v Rige, ktorý bol dokončený v roku 1981, pričom jeho konštrukcia vychádzala z Mostu SNP v Bratislave.
Od starého mesta v Rige sa nachádza okolo 800 metrov a spočiatku bola terčom veľkej kritiky.
Vanšu tilts

Vanšu tilts (v preklade "Lanový most") je zavesený most na rieke Daugava v lotyšskom hlavnom meste Riga. Je to jeden z piatich mostov na Daugave v Rige, dlhý je 595 metrov, výška pylónu je 109 metrov a otvorený bol v roku 1981 ako "Gorkého most" (Gorkija tilts).
Koncepčne vychádzal z Mostu SNP v Bratislave, ktorý bol otvorený o niekoľko rokov skôr, v roku 1972 a ktorý bol v miestnych médiách označovaný za skvelý príklad.
V blízkosti mosta sa nachádza najvyššia výšková budova v Rige, Saules akmens s výškou 121 metrov, ktorá vzbudila značnú pozornosť pri výstavbe a tiež aj spory, podobne ako Aupark Tower v Bratislave.
Medzinárodný kódex signálov

Medzinárodný kódex signálov (angl. "International Code of Signals") alebo INTERCO je signalizačný kód zložený z písmen a číslic pre obchodné a vojenské plavidlá, ktorý umožňuje výmenu dôležitých správ o situácii na plavidle a zámeroch jeho vodcu, bez ohľadu na materský jazyk komunikujúcich strán. Signály INTERCO sa môžu vysielať vlajkami, svetelnými signálmi, semaforom, Morseho kódom alebo rádiofonicky.
Správcom a vydavateľom Medzinárodného kódexu signálov je Medzinárodná námorná organizácia (IMO).
Prehľad.
Medzinárodný kódex signálov upravuje a stanovuje nasledovné okruhy:
World Federation of Great Towers

World Federation of Great Towers (WFGT) je asociácia vysokých veží a mrakodrapov na celom svete. Bola založená v roku 1989. Kľúčovým kritériom na zaradenie stavby do WFGT je existencia verejnej vyhliadkovej plošiny. V súčasnosti (2012) do WFGT patrí 45 stavieb.
Medzinárodná námorná vlajková abeceda

Medzinárodná námorná vlajková abeceda je kód na reprezentáciu jednotlivých písmen latinskej abecedy a číslic pomocou rôznofarebných vlajok. Používa sa na vizuálnu telekomunikáciu medzi plavidlami alebo medzi plavidlom a prístavom.
Pozostáva zo 41 vlajok, z ktorých
V súčasnej podobe vznikla medzinárodná námorná vlajková abeceda v roku 1931 a jej podobu kodifikuje Medzinárodný kódex signálov (INTERCO).
Použitie.
Vlajky sa vyvesujú na zvislé signálne lano v počte 1 až 4 (pri udávaní zemepisnej polohy až 7) a čítajú sa v poradí odhora nadol. Opakovač 1 slúži na opakovanie prvej vlajky, opakovač 2 zastupuje druhú vlajku a a opakovač 3 tretiu.
Pri slávnostnej príležitosti sa môžu vlajky námornej abecedy použiť na výzdobu lode v podobe vlajkoslávy.
Oriental Pearl Tower

Tung-fang ming-ču-tcha alebo Oriental Pearl Tower (, , doslova "Perla východu"; angl. "Oriental Pearl Tower" ) je televízna veža v čínskom meste Šanghaj na brehu rieky Chuang-pchu. Je najvyššou dokončenou vežou Ázie a treťou najvyššou vežou na svete podľa World Federation of Great Towers s výškou 468 metrov. Jej výstavba začala v roku 1991 a trvala do roku 1995. Počas rokov 1994-2007 bola najvyššou stavbou v Číne, keď ju nahradila budova Šang-chaj chuan-čchiou ťin-žung čung-sin.
7. júla 2007 sa tu konala čínska zastávka koncertného turné s názvom Live Earth. Slúži ako vysielač, rozhľadňa, reštaurácia a hotel. 
Dominantou konzolovej konštrukcie sú dve gule s priemerom 50 m a 45 m. Nosnú konštrukciu tvoria 3 piliere. Veža má 14 poschodí, ktorých prestrešenie je vo výške 350 metrov.
Sky Tower (Auckland)

Sky Tower je televízna veža v meste Auckland na Novom Zélande. S výškou 328 metrov je najvyššou vežou na celej južnej pologuli a trinástou v celosvetovom meradle podľa World Federation of Great Towers.
Samotná stavba sa začala v roku 1994 a trvala až do roku 1997.
Zmiznutie Azarie Chamberlainovej

Dňa 17. augusta 1982 zmizlo 9 týždňové bábätko, Azaria Chamberlain v Austrálii, počas kempingového výletu s jej rodinou. Jej rodičia Lindy a Michael Chamberlain nahlásili, že ju z ich stanu odniesol pes dingo.
Prvotné pátranie podporilo toto tvrdenie. Následne po ďalšom vyšetrovaní a druhom pátraní bola Azariina matka Linda súdená a usvedčená z jej vraždy. Dňa 29. októbra 1982 bola odsúdená na doživotné väzenie. Azariin otec, Michael Chamberlain, bol usvedčený ako spolupáchateľ po vykonaní činu a bol odsúdený podmienečne.
Médiá sa sústredili na súdny proces, ktorý bol mimoriadne intenzívny a budil senzáciu. Chamberlainovci podali niekoľko neúspešných odvolaní, vrátane záverečného odvolania u Najvyššieho súdu. Po tom čo vyčerpali všetky právne možnosti, náhodný objav kúska Azariiných šiat v oblasti plnej brlohov psa dingo viedol ku prepusteniu Lindy Chamberlain z väzenia „na základe milosti“. Neskôr bola zbavená všetkých obvinení. Prípad je stále oficiálne nevyriešený, všeobecne sa však prijíma správa o útoku dinga. Nedávne smrteľné útoky týchto psov v ostatných oblastiach Austrálie len posilnili teóriu v prípade o útoku dinga.
Oak Park

Oak Park môže byť:
Správa účelových zariadení

Správa účelových zariadení (SÚZA) je príspevková organizácia, zriadená Ministerstvom zahraničných vecí Slovenskej republiky, ktorá má v správe nasledovné budovy:
Sídli tu Medzinárodný vyšehradský fond.
Richie Sambora

Richie Sambora celým menom Richard Stephen Sambora (* 11. júl 1959, Perth Amboy, New Jersey, USA) je americký gitarista, spevák a producent kapely Bon Jovi v ktorej hrá od jej založenia (1983).
Curuzú Cuatiá (department)

Department Curuzú Cuatiá leží na juhu provincie Corrientes na severovýchode Argentíny a je jedným z 25 departmentov provincie.
Na severe hraničí s departmentom Mercedes, na východe s departmentmi Paso de los Libres a Monte Caseros, na juhu s provinciou Entre Ríos a na západe s departmentmi Sauce, Esquina, Goya a Lavalle.
Hlavné mesto departmentu má rovnaký názov - Curuzú Cuatiá.
Smolensk

Smolensk () je historické mesto v európskej časti Ruska. Leží na západe Centrálneho federálneho okruhu na hornom toku rieky Dneper, blízko hraníc s Bieloruskom. Mesto je centrom Smolenskej oblasti; žije tu asi 320 000 obyvateľov (2005).
Poloha.
Mesto leží na brehoch rieky Dneper, v jeho hornej časti toku. Rieka tu prerezáva Smolenskú vrchovinu, ktorá je západnou časťou Smolensko-moskovskej vyvýšeniny. Rieka pretekajúc mestom z východu na západ, ho delí na dve časti: severnú a južnú (centrum).
Na území mesta do Dnepra vteká niekoľko menších tokov, údolia ktorých sú dnes celkom zastavané mestom. Rozdiely nadmorských výšok medzi zarezanými údoliami a vrchmi dosahujú 90 m.
História.
Smolensk patrí k najstarším mestám v krajine. Bol pôvodne centrom kmeňa Krivičov, od roku 882 sa stal súčasťou Kyjevskej Rusi. V 12. storočí bol centrom Smolenského kniežatstva, medzi rokmi 1404 až 1511 tvoril súčasť Litvy. Neskôr pripadol Rusku, ale už po 100 rokoch sa mesta zmocnili Poliaci. K Ruskej ríši sa potom mesto definitívne pripojilo v roku 1667 Andrusovským prímerím. V roku 1812 mesto obsadil Napoleon Bonaparte.
13. novembra 1917 počas občianskej vojny moc v meste získali boľševici. 2. januára 1919 bola v meste vyhlásená Bieloruská sovietska socialistická republika, ktorej vláda sa onedlho premiestnila do Minska. Cez druhú svetovú vojnu boli po sovietskej okupácii východného Poľska a západnej časti Ukrajiny a Bieloruska v zajateckých táboroch v Smolenskej oblasti sústredení poľskí dôstojníci a politickí väzni, asi 25 000 ktorých bolo v priebehu apríla 1940 popravených. Ich popravy sú známe ako tzv. katynský masaker.
Po vpáde vojsk Osi do ZSSR bolo mesto 16. júla 1941 obsadené nacistickými vojskami. V tomto období tu od 10. júla do 10. septembra prebehla ťažká bitka, v ktorej sa sovietskym jednotkám podarilo východne od mesta zastaviť postup nemeckých vojsk na Moskvu. Napriek tomu, že sily, ktoré bránili mesto boli v neskorších bojoch obkľúčené a zničené, bolo odrazenie prvotného nacistického útoku dôležitým impulzom pre sovietsku obranu a je považované za jedno z rozhodujúcich okamihov operácie Barbarossa. Informácie o strete mesta boli sovietskymi činiteľmi najprv niekoľko týždňov tajené pred verejnosťou. Sovietske vojská podnikli v nasledujúcom roku 1942 a 1943 viacero útokov s cieľom mesto oslobodiť. To sa im podarilo až po dvoch rokoch 25. septembra 1943, nemecké vojská pri ústupe mesto zapálili. Zrovnaných so zemou bolo 93% mestskej zástavby. Počas okupácie Nemci v meste objavili nedotknuté archívy oblastného výboru komunistickej strany, neskôr sa archívy dostali do USA, kde boli predmetom intenzívnemu výskumu.
Po vojne sa začalo s rozsiahlou renováciou mesta, okrem rekonštrukcie historických stavieb boli vybudované moderné široké bulváry, ako aj veľké štvrte panelovej zástavby. 6. decembra 1985 bol mestu udelený titul mesto-hrdina. V súčasnosti je v Smolensku vyše 20 vysokých škôl.
10. apríla 2010 sa pri pristávacom manévri pri nízkej viditeľnosti na letisku Smolensk-Severnyj zrútilo lietadlo s poľským prezidentom a ďalšími vysokými predstaviteľmi krajiny.
Stanislav Nemček

Ing. Stanislav Nemček (* 2. júl 1921, Likavka – † jún 1976, Martin) bol menej známy slovenský amatérsky entomológ – prevažne lepidopterológ, člen Slovenskej entomologickej spoločnosti pri SAV, ktorý má význam hlavne ako regionálny výskumník hmyzu Liptova, Veľkej Fatry, Turca, ale i iných oblastí Slovenska. 
Životopis.
Po skončení základnej školy, ktorú navštevoval v Likavke ho otec zapísal na papiernickú a potom i na židovskú školu. Cez prázdniny navštevoval i nemeckú školu, kde chodili deti nemeckej menšiny z regiónu, lebo jeho otec chcel aby sa naučil aj nemeckému jazyku. Základnú vojenskú službu si odslúžil v Bratislave, odkiaľ ho vyslali do Berlína, aby sa špecializoval na delostrelectvo. Táto skutočnosť mu neskôr v jeho živote značne uškodila. Rozhodol sa, že odíde na konci vojny z Bratislavy domov. Išiel pešo a pri Prievidzi ho zastavli ruskí vojaci, ktorí ho legitimovali. Keď videli jeho nemeckú vojenskú špecializáciu, ihneď ho naložili do vagóna a odviezli do Ruska, ako tisíce ďalších našich občanov, ktorých podozrievali zo spolupráce s Nemcami. Tu sa dostal až na Ural, kde si veľa vytrpel, ako vo väčšine zajateckých a pracovných táboroch. Mal však šťastie, lebo jeden ruský parašutista ho doviedol domov a tak sa zachránil. 
Neskôr sa presťahoval do Vrútok, kde mal niektorých členov svojej rodiny a tam sa i oženil. Vo Vrútkach ho zamestnali na dopravnom učilišti, kde zistili, že je mimoriadne nadaný, a preto ho poslali študovať na vysokú školu dopravnú do Prahy. Tu i promoval a ukončil vysokoškolské štúdium ako inžinier so špecializáciou na železničné mosty a ich údržbu. Pracoval potom ako zamestnanec československých štátnych dráh. 
Ing. Stanislav Nemček zomrel pomerne mladý v júni 1976 v nemocnici v Martine. Zomrel na srdcový infarkt. Dožil sa iba 55 rokov. Pochovaný je na cintoríne vo Vrútkach.
Entomologické aktivity.
Z entomologického hľadiska sa venoval hlavne zberu a štúdiu radu motýľov a menej i chrobákom (Coleoptera). Zbery prevádzal v oblasti Veľkej Fatry, Liptovskej kotliny a na dolnom Liptove. Najväčšiu pozornosť však venoval zberu a výskumu motýľov Chočského pohoria, z územia ktorého publikoval i svoju najvýznamnejšiu prácu: „Príspevok k doterajším poznatkom motýľov Chočského pohoria (Slovensko)" z roku 1953 (1954). Do svojej zbierky zaraďoval nielen preparované exempláre hmyzu, ale robil i zbierky biologické, kde boli zachytené všetky vývojové štádia hmyzu - od kukly až po imágo.
Jeho zbierka hmyzu je uložená na viacerých miestach. Jednak v Liptovskom múzeu v Ružomberku (3 238 ex.), čiastočne v Považskom múzeu v Žiline – Budatíne (447 ex.) a čiastočne v Múzeu jaskyniarstva a ochrany prírody v Liptovskom Mikuláši (581 ex.).
M1 (linka budapeštianskeho metra)

M1 alebo „Millenniumi Földalatti Vasút“ (doslova „Miléniová podzemná železnica“), hovorovo Földalatti je jedna z liniek budapeštianskeho metra. Je to najstaršia linka metra na európskej pevnine. Otvorená bola v roku 1896, pri príležitosti osláv milénia. Je dlhá a nachádza sa na nej 11 staníc.
Dejiny.
V roku 1870 sa budapeštianske autority rozhodli pre výstavbu v súčasnosti jednej z najvýznamnejších budapeštianskych tried – Andrássy út. Jej výstavba mala napomôcť k odľahčeniu preplnenej Király utca a spojiť Belváros s mestským parkom (Városliget). 
Radnica otvorene nesúhlasila s vedením povrchovej hromadnej dopravy na ulici a čoraz viac sa prikláňala k výstavbe podzemnej dráhy. Budapeštianska radnica poverila nemeckú spoločnosť Siemens &amp; Halske prípravou konštrukčných plánov. Radnica si však dala jednu podmienku, a to, že podzemná dráha musí byť hotová do osláv milénia v roku 1896. 
Stavebné práce napredovali pomerne rýchlo. Dráha bola postavená hĺbenou metódou súčasne s výstavbou Andrássy út. Ako prvá podzemná dráha na európskej pevnine bola Millenniumi Földalatti Vasút otvorená 2. mája 1896 za prítomnosti Františka Jozefa I.
Až do roku 1973 mala trasa a desať staníc, pričom jedna z nich (Széchenyi fürdő) bola nadzemná. Vlaky premávali každé dve minúty a podzemná dráha mala celkovú prepravnú kapacitu 35 000 pasažierov denne. Linka má obdivuhodnú secesnú výzdobu. Stanice sú obložené keramickými obkladačkami v bielej a hnedej farbe, vozovku nad traťou podopierajú liatinové stĺpy s ozdobnými hlavicami. Iba stanice, ktoré boli postavené nanovo v 70. rokoch, pôsobia modernejším dojmom. 
V roku 1973 bola dokončená prvá väčšia rekonštrukcia podzemnej dráhy. Stanica v zoologickej záhrade (Állatkert) bola zatvorená, stanica Széchenyi fürdő bola preložená do podzemia, nástupištia boli predĺžené a taktiež samotná trať bola predĺžená o ďalších do stanice Mexikói út, kde bolo vybudované aj nové depo. Bol vynovený signalizačný systém a na trať sa dostali nové vlakové súpravy Ganz.
V roku 1976, s dokončením prvého úseku linky , sa začala používať farebná schéma označovania jednotlivých liniek. Pre linku sa odvtedy používa žltá farba. V 80. rokoch sa objavili ďalšie problémy, ktoré si vyžadovali neodkladnú rekonštrukciu – izolácia i samotné koľajnice boli v dezolátnom stave. V roku 1988 sa podarilo iba vystužiť časť tunelov popod Andrássy út a vymeniť izoláciu tunelov medzi Kodály körönd a Hősök tere.
Vozový park.
Linku obsluhujú trojdielne vozové jednotky značky Ganz.
Babice (okres Praha-východ)

Babice je obec v Česku v okrese Praha-východ v Stredočeskom kraji. 1. januára 2012 tu žilo 799 obyvateľov, z toho 420 mužov a 379 žien, pričom priemerný vek v obci bol 34,5 roka (muži 34,5 roka, ženy 34,5 roka).
Bašť

Bašť je obec v Česku v okrese Praha-východ v Stredočeskom kraji. 1. januára 2012 tu žilo 1 631 obyvateľov, z toho 851 mužov a 780 žien, pričom priemerný vek v obci bol 34,7 roka (muži 34,1 roka, ženy 35,3 roka).
Bořanovice

Bořanovice je obec v Česku v okrese Praha-východ v Stredočeskom kraji. 1. januára 2012 tu žilo 707 obyvateľov, z toho 332 mužov a 375 žien, pričom priemerný vek v obci bol 39,7 roka (muži 37,2 roka, ženy 42,0 roka).
Brandýs nad Labem-Stará Boleslav

Brandýs nad Labem-Stará Boleslav () je mesto v Česku v okrese Praha-východ v Stredočeskom kraji. 1. januára 2012 tu žilo 17 389 obyvateľov, z toho 8 544 mužov a 8 845 žien, pričom priemerný vek v meste bol 40,3 roka (muži 38,9 roka, ženy 41,6 roka).
Dejiny.
Pokým Brandýs vznikol až na prelome 13. a 14. storočia, Stará Boleslav patrí k najstarším písomne doloženým sídlam Čiech. Je spojená so svätováclavskou tradíciou, nakoľko pri krypte sv. Kozmu a Damiána bol v roku 935 zavraždený knieža Václav. Miesto tragédie sa ako najstaršie kresťanské pútne miesto stalo cieľom národnej púte a od roku 1039 tu stojí románska bazilika sv. Václava. V jej susedstve stojí románsky kostol sv. Klementa s románskymi freskami z 3. štvrtiny 12. storočia, najstaršími v Čechách. Komplex dopĺňa kostol Nanebevzatia Panny Marie zo 17. storočia, kaplnka blahoslaveného Podivena z roku 1738 a mestská brána s časťou stredovekého opevnenia. V meste sa nachádzajú barokové budovy - Jezuitský domov, budova prepošstva či budova dekanstva. Kostoly sv. Václava a Nanebovzatia Panny Marie sú národnými kultúrnymi pamiatkami.
Brázdim

Brázdim je obec v Česku v okrese Praha-východ v Stredočeskom kraji. 1. januára 2012 tu žilo 666 obyvateľov, z toho 319 mužov a 347 žien, pričom priemerný vek v obci bol 39,2 roka (muži 38,7 roka, ženy 39,7 roka).
Březí (okres Praha-východ)

Březí je obec v Česku v okrese Praha-východ v Stredočeskom kraji. 1. januára 2012 tu žilo 453 obyvateľov, z toho 221 mužov a 232 žien, pričom priemerný vek v obci bol 38,0 roka (muži 38,3 roka, ženy 37,7 roka).
Čakovičky

Čakovičky sú obec v Česku v okrese Praha-východ v Stredočeskom kraji. 1. januára 2012 tu žilo 535 obyvateľov, z toho 272 mužov a 263 žien, pričom priemerný vek v obci bol 33,0 roka (muži 32,0 roka, ženy 34,0 roka).
Čelákovice

Čelákovice sú mesto v Česku v okrese Praha-východ v Stredočeskom kraji. 1. januára 2012 tu žilo 11 615 obyvateľov, z toho 5 721 mužov a 5 894 žien, pričom priemerný vek v meste bol 39,9 roka (muži 38,4 roka, ženy 41,3 roka).
Čestlice

Čestlice je obec v Česku v okrese Praha-východ v Stredočeskom kraji. 1. januára 2012 tu žilo 577 obyvateľov, z toho 285 mužov a 292 žien, pričom priemerný vek v obci bol 39,4 roka (muži 39,0 roka, ženy 39,7 roka).
Prvá písomná zmienka o obci je z roku 1227.
Dobročovice

Dobročovice sú obec v Česku v okrese Praha-východ v Stredočeskom kraji. 1. januára 2012 tu žilo 250 obyvateľov, z toho 132 mužov a 118 žien, pričom priemerný vek v obci bol 33,1 roka (muži 32,3 roka, ženy 34,0 roka).
Dobřejovice

Dobřejovice je obec v Česku v okrese Praha-východ v Stredočeskom kraji. 1. januára 2012 tu žilo 975 obyvateľov, z toho 482 mužov a 493 žien, pričom priemerný vek v obci bol 37,2 roka (muži 37,2 roka, ženy 37,2 roka).
Doubek (okres Praha-východ)

Doubek je obec v Česku v okrese Praha-východ v Stredočeskom kraji. 1. januára 2012 tu žilo 253 obyvateľov, z toho 129 mužov a 124 žien, pričom priemerný vek v obci bol 36,4 roka (muži 35,8 roka, ženy 37,0 roka).
Dřevčice

Dřevčice je obec v Česku v okrese Praha-východ v Stredočeskom kraji. 1. januára 2012 tu žilo 717 obyvateľov, z toho 357 mužov a 360 žien, pričom priemerný vek v obci bol 36,8 roka (muži 35,4 roka, ženy 38,3 roka).
Herink

Herink je obec v Česku v okrese Praha-východ v Stredočeskom kraji. 1. januára 2012 tu žilo 413 obyvateľov, z toho 210 mužov a 203 žien, pričom priemerný vek v obci bol 31,4 roka (muži 29,4 roka, ženy 33,5 roka).
Horoušany

Horoušany sú obec v Česku v okrese Praha-východ v Stredočeskom kraji. 1. januára 2012 tu žilo 971 obyvateľov, z toho 479 mužov a 492 žien, pričom priemerný vek v obci bol 36,1 roka (muži 35,8 roka, ženy 36,5 roka).
Hrusice

Hrusice je obec v Česku v okrese Praha-východ v Stredočeskom kraji. 1. januára 2012 tu žilo 656 obyvateľov, z toho 333 mužov a 323 žien, pričom priemerný vek v obci bol 37,0 roka (muži 35,7 roka, ženy 38,4 roka).
Jenštejn

Jenštejn () je obec v Česku v okrese Praha-východ v Stredočeskom kraji. 1. januára 2012 tu žilo 925 obyvateľov, z toho 448 mužov a 477 žien, pričom priemerný vek v obci bol 35,9 roka (muži 34,7 roka, ženy 37,0 roka).
Jirny

Jirny sú obec v Česku v okrese Praha-východ v Stredočeskom kraji. 1. januára 2012 tu žilo 2 371 obyvateľov, z toho 1 143 mužov a 1 228 žien, pričom priemerný vek v obci bol 37,0 roka (muži 35,6 roka, ženy 38,2 roka).
Kaliště (okres Praha-východ)

Kaliště je obec v Česku v okrese Praha-východ v Stredočeskom kraji. 1. januára 2012 tu žilo 224 obyvateľov, z toho 118 mužov a 106 žien, pričom priemerný vek v obci bol 36,3 roka (muži 36,0 roka, ženy 36,6 roka).
Káraný

Káraný je obec v Česku v okrese Praha-východ v Stredočeskom kraji. 1. januára 2012 tu žilo 656 obyvateľov, z toho 309 mužov a 347 žien, pričom priemerný vek v obci bol 42,5 roka (muži 41,0 roka, ženy 43,8 roka).
Klecany

Klecany sú mesto v Česku v okrese Praha-východ v Stredočeskom kraji. 1. januára 2012 tu žilo 2 951 obyvateľov, z toho 1 497 mužov a 1 454 žien, pričom priemerný vek v meste bol 37,2 roka (muži 36,0 roka, ženy 38,3 roka).
Klíčany

Klíčany sú obec v Česku v okrese Praha-východ v Stredočeskom kraji. 1. januára 2012 tu žilo 380 obyvateľov, z toho 194 mužov a 186 žien, pričom priemerný vek v obci bol 37,0 roka (muži 35,5 roka, ženy 38,5 roka).
Klokočná

Klokočná je obec v Česku v okrese Praha-východ v Stredočeskom kraji. 1. januára 2012 tu žilo 227 obyvateľov, z toho 104 mužov a 123 žien, pričom priemerný vek v obci bol 37,1 roka (muži 37,2 roka, ženy 37,0 roka).
Kostelec u Křížků

Kostelec u Křížků je obec v Česku v okrese Praha-východ v Stredočeskom kraji. 1. januára 2012 tu žilo 583 obyvateľov, z toho 280 mužov a 303 žien, pričom priemerný vek v obci bol 39,8 roka (muži 38,0 roka, ženy 41,4 roka).
Křenice (okres Praha-východ)

Křenice je obec v Česku v okrese Praha-východ v Stredočeskom kraji. 1. januára 2012 tu žilo 531 obyvateľov, z toho 251 mužov a 280 žien, pričom priemerný vek v obci bol 35,8 roka (muži 36,0 roka, ženy 35,6 roka).
Křížkový Újezdec

Křížkový Újezdec je obec v Česku v okrese Praha-východ v Stredočeskom kraji. 1. januára 2012 tu žilo 194 obyvateľov, z toho 99 mužov a 95 žien, pričom priemerný vek v obci bol 39,2 roka (muži 38,3 roka, ženy 40,2 roka).
Kunice (okres Praha-východ)

Kunice je obec v Česku v okrese Praha-východ v Stredočeskom kraji. 1. januára 2012 tu žilo 1 192 obyvateľov, z toho 597 mužov a 595 žien, pričom priemerný vek v obci bol 36,3 roka (muži 35,5 roka, ženy 37,1 roka).
Prvé zmienky o obci pochádzajú už z roku 970 z obdobia vlády kniežaťa Boleslava II.
Květnice

Květnice je obec v Česku v okrese Praha-východ v Stredočeskom kraji. 1. januára 2012 tu žilo 1 307 obyvateľov, z toho 636 mužov a 671 žien, pričom priemerný vek v obci bol 31,3 roka (muži 31,4 roka, ženy 31,2 roka).
Lázně Toušeň

Lázně Toušeň je obec v Česku v okrese Praha-východ v Stredočeskom kraji. 1. januára 2012 tu žilo 1 257 obyvateľov, z toho 629 mužov a 628 žien, pričom priemerný vek v obci bol 40,8 roka (muži 39,0 roka, ženy 42,6 roka).
Líbeznice

Líbeznice je obec v Česku v okrese Praha-východ v Stredočeskom kraji. 1. januára 2012 tu žilo 2 144 obyvateľov, z toho 1 067 mužov a 1 077 žien, pričom priemerný vek v obci bol 37,1 roka (muži 36,0 roka, ženy 38,2 roka).
Louňovice

Louňovice je obec v Česku v okrese Praha-východ v Stredočeskom kraji. 1. januára 2012 tu žilo 922 obyvateľov, z toho 460 mužov a 462 žien, pričom priemerný vek v obci bol 37,4 roka (muži 36,8 roka, ženy 38,0 roka).
Máslovice

Máslovice je obec v Česku v okrese Praha-východ v Stredočeskom kraji. 1. januára 2012 tu žilo 317 obyvateľov, z toho 158 mužov a 159 žien, pričom priemerný vek v obci bol 40,5 roka (muži 39,7 roka, ženy 41,3 roka).
Prvá písomná zmienka o obci pochádza z roku 1052.
Měšice (okres Praha-východ)

Měšice je obec v Česku v okrese Praha-východ v Stredočeskom kraji. 1. januára 2012 tu žilo 1 645 obyvateľov, z toho 814 mužov a 831 žien, pričom priemerný vek v obci bol 36,9 roka (muži 35,1 roka, ženy 38,8 roka).
Mirošovice

Mirošovice je obec v Česku v okrese Praha-východ v Stredočeskom kraji. 1. januára 2012 tu žilo 1 111 obyvateľov, z toho 562 mužov a 549 žien, pričom priemerný vek v obci bol 39,6 roka (muži 38,5 roka, ženy 40,7 roka).
Modletice

Modletice je obec v Česku v okrese Praha-východ v Stredočeskom kraji. 1. januára 2012 tu žilo 580 obyvateľov, z toho 310 mužov a 270 žien, pričom priemerný vek v obci bol 35,6 roka (muži 35,6 roka, ženy 35,6 roka).
Kynžvart

Kynžvart je zámok v západných Čechách, južne od mesta Lázně Kynžvart, asi 20 kilometrov juhovýchodne od mesta Cheb. 
Do dnešnej podoby bol postavený v 19. storočí ako letné sídlo pre rakúskeho kancelára Klemensa Metternicha. Od roku 1945 do súčasnosti je vlastníkom štát a zámok aj park sú prístupné pre turistov.
Ajunta Pall

Ajunta Pall je fiktívna postava vo svete Star Wars. Ide s najväčšou pravdepodobnosťou o vôbec prvého Temného Pána zo Sithov. Bol jeden z temných Jediov bojujúci v Storočnej Temnote. Známy sa stal výrobou smrteľne mocného a nebezpečného meča, ktorý údajne privodil jeho pád. Ako jediný starý Temný Pán sa vrátil späť na Svetlú stranu a to o tri tisíc rokov neskôr za pomoci Revana, ktorý mu povedal, že trpel dosť a môže sa vrátiť k svetlu.
Pall bol pochovaný v Údolie Temných Pánov na Korribanu spoločne s jeho prekliatym mečom.
Darth Vader

Darth Vader (Anakin Skywalker) je fiktívna postava, pôvodne rytier Jedi, neskôr temný Sithský lord, vo svete Star Wars. 
V prvej epizóde Anakin vyrástol na planéte Tatooine ako syn otrokyne Shmi Skywalker. Ako malý chlapec pomohol v boji proti Obchodnej federácii a jej armáde droidov dvojici rytierov Jedi Obi-Wanovi, Qui-Gon Jinnovi a kráľovnej Padmé Amidale z obsadenej planéty Naboo. Následne bol na naliehanie Qui-Gon Jinna prijatý Radou Jedi za učeníka rádu. Aj v neskoršom veku zachránil Amidale život a zamiloval sa do nej, napriek tomu, že lásku k určitej osobe mal ako Jedi zakázanú. S Padmé má dve deti, dvojčatá Luka a Leiu, narodené na vesmírnej stanici Pollis Massa. Padmé pri pôrode zomrela.
V závere vojny galaktickej Republiky s Konfederáciou nezávislých systémov, v tretej epizóde sa pridal na Temnú stranu Sily a po boku Sithského lorda Dartha Sidiousa premenili Republiku na Galaktické Impérium. Meno "Vader" dal Anakinovi jeho nový majster Sidious, ktorý pre ostatných vystupoval ako senátor a neskôr kancelár, resp. cisár Palpatine. "Darth" je hodnosť najvyšších Sithov. Keď Anakin prešiel k Temnej strane Sily a stal sa jeho učencom. V neskoršej dobe je v Galaxii s pomocou Temnej strany Sily najobávanejším podriadeným Imperátora Palpatina.
Vader utrpel v súboji so svojim bývalým majstrom Obi-Wanom ťažké zranenia a prežil len vďaka kybernetickým protézam a náhradám orgánov. Dostal akúsi prenosnú JISku v podobe čierneho brnenia – je skôr stroj ako človek, teda kyborg. 
Vo štvrtej epizóde "Nová nádej" a piatej epizóde "" (najstaršie filmy v poradí) svoje sithské schopnosti využíva v boji proti republike a patrí spolu s cisárom k najzápornejším postavám v celej ságe Hviezdnych vojen. Na konci šiestej epizódy "Návrat Jediho" sa však predsa len vráti k Svetlej strane Sily a pomôže svojmu synovi Lukeovi poraziť imperátora. Následne zomiera, no stáva sa duchom.
Darth Vader sa objavuje aj vo filme "." Snímka sa odohráva v časoch, kedy sa Obi-Wan skrýva a Luke o svojom osude ešte nevie, tým pádom vládne v galaxii najsilnejšou rukou Temná strana Sily. V tomto filme sa Darth Vader objavuje, aby zabránil povstalcom získať plány super zbrane Galaktického Impéria, zvanej Hviezda smrti (Death Star). V siedmom pokračovaní sa objavuje iba jeho ohorená helma, ktorú vlastní Kylo Ren, vycvičený Lukom Skywalkerom ako Jedi, ale obrátený na temnú stranu síly Snokom. Usiluje sa byť tak silný ako jeho starý otec Darth Vader.
Rotačný motor

Rotačný motor je druh hviezdicového motora, ktorého kľukový hriadeľ je pevne uchytený do draku lietadla a skriňa s valcami, spojená s vrtuľou, rotuje.
Termínom rotačný motor je niekedy označovaný aj Wankelov motor, používaný v niektorých automobiloch, motocykloch aj lietadlách. Označuje sa tak preto, že u neho k stláčaniu zmesi slúži rotačný piest a prvé modely mali aj rotujúcu komoru.
Použitie v letectve.
Výhody.
Najväčšou výhodou takéhoto usporiadania je, že sa celý motor správa ako zotrvačník, a tým zabezpečuje hladší chod a znižuje vibrácie. Tie predstavujú vážny problém u všetkých leteckých motorov, pretože pre ich zníženie sa k motorom museli najmä v minulosti pridávať ťažké zotrvačníky. Pretože rotačné motory takéto zotrvačníky nepotrebujú, sú ľahšie ako rovnako výkonné motory s nerotujúcimi valcami (t.j. hlavne radové motory).
Ďalšou výhodou je dobré chladenie vzduchom aj pri nízkych rýchlostiach a na zemi.
Nevýhody.
Najväčšia nevýhoda rotačných motorov sa prejavuje pri požiadavkách na zvyšovanie výkonu. S rastúcim výkonom rastie aj hmotnosť motora, a tým pádom aj gyroskopický moment. Ku koncu 1. svetovej vojny sa síce objavilo riešenie, ktoré gyroskopický moment znížilo - vrtuľa sa otáčala na opačnú stranu ako motor - ale tento systém bol nespoľahlivý a poruchový. Po vojne boli rotačné motory vytlačené motormi hviezdicovými s pevnými valcami.
Ďalšou nevýhodou rotačných motorov je ich vysoká spotreba paliva v porovnaní s konkurenčnými koncepciami. To tiež výrazne prispelo k ich ústupu modernejším, ekonomickejším konštrukciám po prvej svetovej vojne.
Taktiež požiadavky na zvyšovanie otáčok rotačných motorov sa nedarilo plniť, pretože aj pri miernom zvýšení otáčok prudko vzrastal odpor vzduchu, ktorý brzdil rotujúce valce. Napr. zvýšenie z 1200 ot./min. (typická hodnota na začiatku vojny) na 1400 ot./min. viedlo k zvýšeniu odporu vzduchu o 36% - odpor sa zvyšoval so štvorcom rýchlosti.
Použitie v automobilizme.
Rotačné motory sa okrajovo používali aj pre pohon motocyklov a automobilov. Napr. u nemeckých závodných motocyklov Megola, vyrábaných medzi rokmi 1921 a 1925, sa montovali do predného kolesa.
Papuľovec pestrofarebný

Papuľovec pestrofarebný (lat. "Pseudocrenilabrus multicolor") je druh ryby z čeľade cichlidovité ("Cichlidae").
Pôvod.
Papuľovec pestrofarebný pochádza z Afriky (východná Afrika, Sudán).
Opis.
Má veľkú hlavu a dosť širokú tlamku. Samček je hnedý s kovovo zeleným ligotom, plutvy má s čiernou a zelenou kresbou. Samičky sú menšie, fádnejšie. Dorastá do dĺžky 8 cm.
Ekológia a biotop.
Je rozšírený v pokojných, zarastených oblastiach stojatých aj tečúcich vodstiev. Po nakladení ikier na dno ich vezme samička do tlamky. K oplodneniu dôjde už na dne alebo v tlamke, pričom samička - vedená ritnou plutvou samčeka - prepláva oblakom spermií. Žiadne tvorenie párov. Samček sa na starostlivosti o potomstvo nepodieľa.
Asajj Ventress

Asajj Venteres je postavou zo sveta Star Wars (Hviezdnych vojen). Bola učenkyňou majstra Dooku v a bojovala dvoma svetelnými mečmi. Počas vojny sa niekoľkokrát stretla so svojimi protivníkmi Obi-Wanom Kenobim a Anakinom Skywalkerom. Pri jednom zo súbojov zranila Anakina tak, že mu zostala jazva v blízkosti oka. Keď sa naposledy stretla s Obi-wanom, ktorý jej povedal, že ju Dooku zradí, utiekla neznámo kam a odvtedy ju už nikto nevidel.
Badis badis

Badis badis je druh ryby z čeľade "Badidae".
Pôvod.
Druh "Badis badis" pochádza z Južnej Ázie (India).
Apistograma hrebienková

Apistograma hrebienková ("Apistogramma cacatuoides") je druh ryby z čeľade cichlidovité ("Cichlidae").
Pôvod.
Druh Apistograma hrebienková pochádza z Južnej Ameriky (horné povodie Amazonky - Peru, Kolumbia).
Diaľkový ovládač

Diaľkový ovládač je elektronické zariadenie, ktoré sa používa na vzdialené ovládanie prístroja.
Diaľkové ovládače sú infračervené zariadenia spotrebnej elektroniky, ktoré vysielajú signály televízoru alebo inému zariadeniu spotrebnej elektroniky, ako sú videoprehrávače, stereo systémy alebo DVD prehrávače. Sú to obyčajne malé bezdrôtové zariadenia s maticou tlačidiel na nastavovanie rôznych parametrov, ako televízny kanál, číslo skladby, hlasitosť a podobne. V súčasnosti väčšina moderných zariadení s týmto typom ovládania obsahuje všetky funkcie dostupné iba cez diaľkový ovládač a samotné zariadenie obsahuje iba nevyhnutne potrebné ovládacie prvky. Okrem infračerveného žiarenia niektoré používajú aj rádiové signály, napríklad diaľkový ovládač k rádiom ovládanému modelu. Napájané sú najčastejšie prostredníctvom batérií typu AA alebo AAA.
Pevná linka

Pevná linka je telefónna linka, ktorá je realizovaná v pevnom médiu, čo môže byť kovový kábel alebo optický kábel. Týmto sa odlišuje od mobilnej linky, kde sú médiom rádiové vlny. Obyčajne je lacnejšia ako mobilná linka a poskytuje vyššiu kvalitu zvuku, používa sa v prípadoch, keď nie je potrebná mobilita alebo mobilná sieť nie je k dispozícii. Používa sa aj v prípadoch, keď je potrebné zvýšiť bezpečnosť komunikácie, pretože nemôže byť odpočúvaná bez fyzického prístupu k linke. Neznamená to však, že telefónna spoločnosť nemôže v istých prípadoch prenášať hovory aj vzduchom.
Drakov prieliv

Drakov prieliv je najširší a zároveň najhlbší prieliv na Zemi. Je široký vyše 1 100 km a dlhý 460 km, s maximálnou hĺbkou 5 248 m. Drakov prieliv je 
vytvorený medzi pevninou Južnej Ameriky (Ohňová zem) a Antarktickým polostrovom (Južné Shetlandy). Spája Atlantický oceán (Škótske more) a Tichý oceán (Bellingshausenovo more). Teplota vody pri hladine dosahuje 0,5 až 6 °C. Je charakteristický chladným počasím s častými búrkami. Prechádza cezeň najmohutnejší oceánsky prúd – drift západných vetrov. Intenzita jeho prietoku 270 000 000 m3/s je trikrát väčšia ako intenzita prietoku Golfského prúdu.
Prieliv je pomenovaný podľa prvého Angličana, viceadmirála sira Francisa Drakea, ktorý oboplával svet v rokoch 1577 – 1580. Tento moreplavec a korzár sa ním preplavil v roku 1578.
Děti Země

Děti Země je česká mimovládna environmentálna organizácia, ktorá vznikla v komunistickom Československu na jeseň 1989. 
Činnosť organizácie sa zameriava na ochrana prírody a životného prostredia, ochranu ozónovej vrstvy, udržateľnú dopravu, znečistenie ovzdušia alebo negatívne vplyvy veľkochovov hospodárskych zvierat. Združenie je známe aj tým, že organizuje populárne súťaže „Ropák roka“ (cena za antiekologickú činnosť) a „Zelená perla“ (cena pre hlúpe výroky o životnom prostredí). V súčasnosti existuje 12 miestnych organizácií a klubov v 11 mestách.
Členmi čestnej rady sú napríklad Jiří Dědeček, Erazim Kohák, Vladimír Merta, Zdeněk Thoma, Jaroslav Pavlíček a Jan Vodňanský. Aj Ivan Dejmal prvý český minister životného prostredia bol mnoho rokov podporovateľom Dětí Země. 
Publikačná činnosť (výber).
Děti Země vydávajú aj publikácie, ktoré sa zaoberajú témou ich činnosti, napríklad:
Manín

Manín môže byť:
Veľká homoľa

Veľká homoľa () je vrch v pohorí Malé Karpaty. Leží nad mestom Modra, približne severozápadne od jej centra. 
Poloha.
Nachádza sa na juhovýchode strednej časti pohoria, v geomorfologickom podcelku Pezinské Karpaty a jej časti Homoľské Karpaty. Vrch leží v Bratislavskom kraji, na území okresu Pezinok a v katastrálnom území mesta Modra. Najbližším sídlom je juhovýchodne ležiace mesto Modra, južne sa nachádza Pezinok a východne obce Dubová a Píla. Na vrchol vedie značený chodník z Pezinka.
Opis.
Mohutný masív Veľkej homole leží v bočnom hrebeni, ktorý sa na hlavný pripája v lokalite Tri kopce (). V okolí je hustá sieť značených turistických trás, ktoré uľahčujú prístup. Východne susedí vrch Peprovec () a Malá homoľa (), južne Barvienok () a Cajlianska Veľká homoľa (), západným smerom Kamenná brána (), Čmeľok (), Čertov kopec () a Skalnatá () a severne Tri kopce a Modranská Baba (). Východné svahy odvodňuje Stoličný potok, severné jej prítok Vištucký potok a južné Kamenný potok, rovnako smerujúci do Čiernej vody a Malého Dunaja. Vrch patrí do Chránenej krajinnej oblasti Malé Karpaty a na jeho vrchole sa nachádza 20 metrov vysoká rozhľadňa, ktorá v roku 2018 nahradila staršiu, z roku 2001.
Výhľady.
Súvislý lesný porast vrcholu neumožňuje rozhľad, no obmedzený výhľad je zo severných svahov, po ťažbe pokrytých nízkou vegetáciou. Kruhový nerušený výhľad však umožňuje vrcholová rozhľadňa, z ktorej sú viditeľné mnohé vrchy Malých Karpát a Podunajská nížina, pri priaznivých podmienkach aj Biele Karpaty, Strážovské vrchy, Považský Inovec, Vtáčnik, Tribeč a juhozápadným smerom aj predhorie Álp.
Dakota Fanningová

Hannah Dakota Fanningová (* 23. február 1994, Conyers, Georgia, USA) je americká herečka a modelka. Prielom v jej hereckej kariére nastal v roku 2001 účinkovaním vo filme "Ja som Sam". Ako detská herečka si zlepšovala svoje remeslo v známych filmoch ako "Muž v ohni", "Vojna svetov" a "Šarlotina pavučinka" (2004-6). Dakota začala svoj prechod v hereckej kariére na dospelejšie roly vo filmoch "Hounddog" a "The Secret Life of Bees". Vyhrala mnohé ceny a je momentálne najmladšou osobou, ktorá kedy bola nominovaná na cenu Screen Actors Guild.
Osobný život.
Dakota Fanningová sa narodila v meste Conyers v americkom štáte Georgia. Je dcérou Joy (za slobodna Arringtonová), ktorá je bývalou profesionálnou tenistkou a Steva Fanninga, ktorý hrával malú bejzbalovú ligu za tím St. Louis Cardinals a teraz pracuje ako predavač elektroniky v Los Angeles. Jej starý otec z matkinej strany bol bývalý hráč amerického futbalu, Rick Arrington, a jej teta je bývalá reportérka ESPN Jill Arringtonová. Dakota má mladšiu sestru Elle Fanningovú, ktorá je taktiež herečkou.
Dakotin otec jej chcel dať meno "Dakota" a jej matka jej chcela dať meno "Hannah".
Fanningová má na polovicu nemeckých predkov a jej priezvisko má írsky pôvod. Dakota a jej rodina sú členmi Južného baptistického zhromaždenia. Dakota navštevuje školu Campbell Hall v North Hollywood v Kalifornii a je členkou univerzitného roztlieskavačského tímu.